Almuevennen, 1842-07-13
Vi skulle nu berette vore Læsere, hvad den største Deel vistnok ikke veed, at der heri Kjøbenhavn udkommer et Blad som kalder sig "Dagen" og mellem dette Blad og "Almuevennen, er saastor en Kløft i alle Henseender, som der vel kan tænkes mellem 2de Blade. Saaledes udgaaer "Dagen med et meget stort Heelark hver Dag, og "Almuevennen, med et ordinært Halvareengang om Ugen, saa den qvantitative Forskjel er iøinefaldende nok, dernæst er "Dagen" et "Kongelig allernaadigst priviligeret Blad, "Almuevennen, har aldeles intet Privilegium; "Dagen" redigeres af en Cancellieraad;" Tænk engang, og Almuevennen, kun af en "forhenvækkende Borger og Haandværker; "Dagen" skal Postvæsenet i Danmark omsende til samtlige Abonnentere, og det skal indestaae Udgiveren for Betalingen, "Almuevennen, skal selv sørge for Commissionærer til at omsende det, og skal selv sørge for at faae sin Betaling; "Dagen" har ikke modsagt et andet Blads Beretning, at den faaer en Understøttelse af Landets Finantser paa 15000 Rbd., "Almuevennen" maa staae paa sine egne Been, og endelig, "Dagen" staaer under Censur, "Almuevennen, ikke. Det vil af det Anførte være klart, at disse to Blade maa stræbe til aldeles modsatte Sider, maa have to, hinanden modsatte Formaal, og dette er og saaledes i Virkeligheden. Er der Nogen som ønsker alle de bestaaende Forhold og Jndretninger, blindt hen forsvarede, saalænge Regjeringen ikke har yttret sig for deres Forandring, eller som ønsker Forsvar for Embedsmyndighedens strængeste og meest afsluttede Hævdelse overfor Folket, eller Godsherskabernes usvækkede Skalten og Valten med deres Undergivne, han vil finde alt dette skjøndt rigtignok plumpt og kettet, udført i "Dagen" Dette Blad har da ogsaa nu endelig glædet os med en Bedømmelse af "Almuevennen", efter at det et Par Gange forhen havde blot peget paa os og da denne Bedømmelse ikke allene er os selv, men ogsaa maa være vore Læsere en Bekræftelse paa, at vi ikke arbeide aldeles forgiæves i Folkefrihedens, og Folkeoplysningens Tjeneste, saa hidsætte vi den her: Det siger nemlig "Almuevennen er et Blad, der maa ansees at have en for den simple Mand fordærvelig plebeisk-democratisk Tendents, (Stræben efter at fremkalde et Pøbel Regimente) da Personer, der ere høiere paa Straaet end Almuesmænd og Landsby skolelærere, i samme bestandigen betragtes med et mistænkeligt Blik. Her ligger en aabenbar Usandhed, men dette skal vi ikke videre paatale, ligesom vi kun med et Smill kunne see Cancellieraaden længere hen i samme Stykke at ville dømme om hvad der er anstændigt og sømmeligt, vi ville blot gjøre opmærksom paa, at naar Almuen oplyses om Manglerne ved de bestaaende Forhold, om deres lovlige Ret som Landets Borgere ligeoverfor Embedstanden, om Statens Ret og Pligt til at unddrage een Stand i Landet fra en anden Stands Underkuelse og Vilkaarlighed, da maa dette jo gandske naturligt synes Cancellieraaden fordærveligt, thi han veed jo nok, at kommer Folket først til den Erkjendelse, saa vil det ogsaa stræbe at hævde den saavidt det kan, og da han nu anseer Embedsmænd og Godseiere for Folkets Fædre, som alene see paa Børnenes sande Bedste, saa vilde Folket derved jo efter hans Formening unddrage sig denne faderlige Beskyttelse. Naar Cancellieraaden endvidere yttrer, at Redacteuren af "Almuevennen, efter hans udvortes Forhold maa ansees inhabil (udygtig. til at debattere vor Tids vigtige Spørgsmaal, saa synes det af disse Ord næsten som om Cancellieraaden troede, efter sine udvortes Forhold at være habill til disse Debatter. "Almuevennen, skal nu fremdeles stræbe at gjøre sig værdig til "Dagens Opmærksomhed og vore Læsere ville vi ærligen og oprigtigen bede om, at dersom de nogensinde skulle høre "Dagen" omtale os paa en anden Maade end skeet er, de da strax ville afsige vort Blad. Af dette Blad udgaaer eet Nummer om Ugen, som betales med 2, 4 s. hvert Qvartal. Ligeledes udgaaer i Forbindelse hermed: "Kjøbenhavns Amts Landcommunal=Tidende", der leveres Amtets Landbeboere uden nogen forhøiet Betaling, hvorimod de af Bladets øvrige Abonnentere, som ogsaa ønske at erholde denne Tidende, betaler samme med 1 qvartaliter. Man tegner sig for Bladet, hos samtlige Boghandlere i Provindserne, og i Kjøbenhavn hos Redacteuren, Klædeboderne Nr. 101, 2den Sal over Gaarden, hvor Bidrag til Bladet ogsaa indsendes.